اهوالکاری سرچمگاں هال کتگ که ماں مصرا امنیتی واکاں 13 نفر چه “اخوان المسلمین”ءِ رهدربر و رهشوناں شهید کتگ.
په سنی آن لاین ءِ هالکاریا نقل چه “الجزیره نت” ءَ مصرءِ امنیتی واکاں زی (چهارشنبه 11 تیرماه) ءَ 13 نفر چه اخوان المسلمینءِ گلءِ رهدربراں ماں یک لوگ/گسےءَ شهید کتگ.
“ناصرالحافی” مجلس نمایندگان مصر/پارلمانءِ پیسری باسک چه بیراں بوتگینان اِنت.
مصرءِ امنیتی واکاں اول سرا هال کتگ که اے هَپت ابں نفر گوں امنیتی واکاں درگیر بوتگ اَنت و چه همے گِر و کَشَّا بیراں بوتگ انت.
بلے “محمد منتصر” اخوان المسلمینءِ گپال/سخنگوا  په الجزیره ءَ گوشتگ: اخوانءِ اے هپت ایں نفر که مصرءِ امنیتی واکاں ترور کتگ انت, سلاح بند نبوتگ انت و هیچ پیمں گروکشے پیش نیاتکگ و امنیتی واکانی هال بالکل دروگ انت.
جماعت اخوان المسلمین مصرا هں ماں پیگامے وتی رهشونانی ترور وبیرانی ایرجتگ و محکوم کتگ و تاکیدی کتگ که اے نفر ماں یک لوگے بے هچ جست و پرس و تهمتے بیراں کنگ بوتگ انت.
اے نفرانی جنازه مرچی پنجشنبه 11 تیر/15رمضانا گوں اخوانءِ بازیں پاٹی اے حاضریا وانینگ بوتگ.
گوشگی انت مصرءِ حالات رند چه قاضی “هشام برکات”ءِ ترورا سک هراب بوتگ. هشام برکات هما انت که “محمد مرسی”ءِ جِیل/زندان کنگءِ حکمی داتگ.
رند چه هشام برکاتءِ ترورا  “ناجی شحاته” که پاهو/اعدامانی قاضی زانگ بیت بے هچ مَنّانک و دلیلے گوشتگی: هشام برکاتءِ بیرانی، اخوان المسلمین کار انت.